CELEX: 62015TN0285
Language: da
Date: 2015-05-29 00:00:00
Title: Sag T-285/15: Sag anlagt den 29. maj 2015 — Syria Steel og Al Buroj Trading mod Rådet

14.9.2015   
            
            
               DA
            
            
               Den Europæiske Unions Tidende
            
            
               C 302/56
            
         Sag anlagt den 29. maj 2015 — Syria Steel og Al Buroj Trading mod Rådet
   (Sag T-285/15)
   (2015/C 302/72)
   Processprog: engelsk
   
      Parter
   
   
      Sagsøgere: Syria Steel SA (Homs, Syrien) og Al Buroj Trading (Damaskus, Syrien) (ved solicitor V. Davies og T. Eicke, QC)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2013/255/FUSP af 31. maj 2013 om restriktive foranstaltninger over for Syrien (EUT L 147, s. 14), som ændret, og/eller Rådets gennemførelsesafgørelse (FUSP) 2015/383 af 6. marts 2015 om gennemførelse af afgørelse 2013/255/FUSP om restriktive foranstaltninger over for Syrien (EUT L 64, s. 41) annulleres, for så vidt som de angår sagsøgerne.
            
         
               —
            
            
               Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (EUT L 16, s. 1), som ændret, og/eller Rådets gennemførelsesforordning (EU) 2015/375 af 6. marts 2015 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT L 64, s. 10) annulleres, for så vidt som de angår sagsøgerne.
            
         
               —
            
            
               Den Europæiske Union tilpligtes at betale erstatning til sagsøgerne.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført to anbringender.
   
               1.
            
            
               Første anbringende om, at der ikke er retsgrundlag for at vedtage restriktive foranstaltninger over for sagsøgerne, og/eller om, at der foreligger et åbenbart urigtigt skøn, idet der ikke er nogen logisk forbindelse mellem sagsøgerne og de personer eller enheder, som de af EU vedtagne restriktive foranstaltninger er rettet imod, navnlig dem, der drager fordele af eller støtter det syriske regime.
            
         
               2.
            
            
               Andet anbringende om, at de anfægtede afgørelser og forordninger fra Rådet tilsidesætter sagsøgernes grundlæggende rettigheder, som er sikret i Den Europæiske Unions charter om grundlæggende rettigheder og/eller i den europæiske menneskerettighedskonvention, herunder sagsøgernes ret til god forvaltning, deres ret til forsvar, begrundelsespligten og uskyldsformodningen, retten til effektive retsmidler og en retfærdig rettergang, friheden til at drive virksomhed og ejendomsretten.